Sonskyn | LekkeSlaap
Sonskyn: Standard Room
Sonskyn: Bottom Seafront Room
Sonskyn: Top Seafront Room
Adres: Belloystraat 2, Bloubergstrand, 7441, Wes-Kaap
Sonskyn is reg op die strand in Blouberg geleë en is al vir vyf generasies in dieselfde familie se sorg. Dié huis is in 1895 gebou. Kom geniet die klank van die golwe wat teen die rotse reg voor die huis breek, begin jou dag met 'n bodemlose koppie filterkoffie en word bederf met 'n volledige Engelse ontbyt in die sitarea, terwyl jy die lieflike uitsig oor die Atlantiese Oseaan en van Tafelberg in die verte geniet.
Verblyf is beskikbaar in 5 standaardkamers en 2 kamers wat na die seefront kyk. Elke standaardkamer is ingerig met 'n en suite-badkamer en 3 van dié kamers het 'n privaat ingang. Elkeen van die seekantkamers het 'n en suite-badkamer. Die onderste een is ingerig met 'n koninggrootte-bed en 'n enkelbed, en die boonste een het 'n koninggrootte-bed, asook 2 enkelbeddens. Die gastehuis bied gratis WiFi, sekere DStv-kanale en veilige parkeerplek.
Kom ervaar skouspelagtige sonsondergange uit die gemaklike sitarea, terwyl jy 'n glasie sjerrie geniet. Wandel langs die strandpaadjie deur die ou dorp verby 3 bekende restaurante, waarvan die een, Ons Huisie, 'n tradisionele Weskus-visserhuisie en ook 'n nasionale monument is. Ander doendinge in die omtrek sluit vlieërbranderry, seilplankry en swem by Big Bay se strand in, en gholfspelers het 'n keuse van 2 bekende gholfbane, Atlantic Beach en Milnerton se gholfklub wat sowat 10 minute se ry ver is. Die Canal Walk-winkelsentrum is ook net 10 minute se ry van Sonskyn af.
4.8 uit 5van 8 resensies vir Sonskyn
Belloystraat 2, Bloubergstrand, 7441, Wes-Kaap
Gaste dink Sonskyn het 'n uitstekende ligging
https://d288tngog90ix0.cloudfront.net/AAEAAQAAAAAAAAAAAAAAJDhkNDEwNDcyLTU1OTgtNDQyOC05MDA0LWJkNjIyMTJmNzk2Yw?w=1440&h=960&fit=crop&auto=format Vanaf R1 100 per nag (vir 2 persone) 8 5 1 5 2 Belloy Street Bloubergstrand 7441 Wes-Kaap 086 999 0018 14:00-23:00 10:00 -33.804080117829 18.462407217791